Պիլու Ասբեկ

Յոհան Ֆիլիպ «Պիլու» Ասբեկ (, , ), դանիացի դերասան։ Հայտնի է դարձել դանիական «Կառավարություն» քաղաքական դրամայում սպին-բժիշկ Կասպեր Յուլի խնդրահարույց դերակատարմամբ և «Գահերի խաղը» հեռուստասերիալում Էուրոն Գրեյջոյի դերով։

Վաղ տարիներ 
Ասբեկը ծնվել է Դանիայի մայրաքաղաք Կոպենհագենում՝ Պատրիսիա Ասբեկի (օրիորդական ազգանունը՝ Թոնն) և Յակոբ Ասբեկի ընտանիքում, որոնք Կոպենհագենի «Galerie Asbæk» պատկերասրահի սեփականատերերն են։ Ծագմամբ Մարոկոյի Կասաբլանկա քաղաքից մայրը Ֆրանսիական Մարոկկոյից է, իսկ հայրը Դանիայի Համմել բնակավայրից է։ Ունի երկու ավագ եղբայր՝ Թոմաս Ասբեկը, որը «Asbæk Art Consulting»-ում ստեղծարար խորհրդատու է, և Մարտին Ասբեկը, որը «Martin Asbæk Gallery» պատկերասրահի սեփականատերն է։

Ասբեկը հաճախել է Հեռլուֆսհոլմի գիշերօթիկ դպրոց, որտեղ դրամատիկ ներկայացումներում ակտիվ մասնակցություն է ունեցել։ 2008 թվականի ամռանն ավարտել է Դանիայի ազգային թատերական դպրոցը։

Գործունեություն

Հեռուստատեսություն 
2009 թվականին դանիական «Սպանություն» հեռուստասերիալի երկրորդ եթերաշրջանի դրվագներից մեկում խաղացել է զինվորական Դևիդ Գրյուների դերը։

2010-2013 թվականներին Թոբիաս Լինդհոլմի դանիական «Կառավարություն» հեռուստասերիալում խաղացել է սպին-բժիշկ Կասպեր Յուլի դերը։ Ֆիլմը Դանիայի կին վարչապետի մասին էր։ Ասբեկի խաղը հավասարաչափորեն գովել են քննադատները։

2014 թվականին նկարահանվել է եկամտաբեր «1864» պատմական սերիալում։

2016 թվականին նա միացել է «HBO» հեռուստաալիքի «Գահերի խաղը» ֆիլմաշարի վեցերորդ եթերաշրջանին՝ Էուրոն Գրեյջոյի դերով։

Կինո 
2011 թվականին նկարահանվել է «Սպանություն» ֆիլմի հեղինակի՝ սցենարիստ Թոբիաս Լինդհոլմի մեկ այլ գործում՝ «Կալանավոր R» ֆիլմում՝ դանիացի դատապարտյալի դերում, որը պատկերում է տանջալից բանտային փորձը։ Ֆիլմը նկարահանվել է դոգմա 95-ի ոճով ոգեշնչված։ Հաջորդ տարի Ասբեկը նկարահանվել է Թոբիաս Լինդհոլմի հաջորդ ֆիլմում՝ «Պատանդներ»։

2013 թվականին Ասբեկն «Այն ամենը, ինչ դուք ցանկացել եք իմանալ սեռական հարաբերության և հարկերի մասին» ֆիլմում մարմնավորել է վառ դանիացի մագնատի՝ Սայմոն Սփիս անվամբ։ Ասբեկը ֆիլմում նկարահանվել է կնոջ զարմիկի՝ դերասան Նիկոլաս Բրոյիի հետ, որը խաղում է մեկ այլ գլխավոր կերպարի՝ Մոունս Գլիսթրոփի դերը։

2014 թվականին Ասբեկը Սքարլեթ Յոհանսոնի հետ նկարահանվել է ռեժիսոր Լյուկ Բեսոնի «Լյուսի» ֆիլմում։ Միաժամանակ 2014 թվականին Ասբեկը հայտնվել է Բիլ Ավգուստի «Լուռ սիրտ» ֆիլմում, որտեղ նրա զոքանչը՝ դանիացի դերասանուհի Վիգգա Բրոն, խաղացել է Լիսբեթի դերը։

2015 թվականին կրկին համագործակցել է ռեժիսոր Թոբիաս Լինդհոլմի հետ՝ «Պատերազմ» ֆիլմի շրջանակներում՝ Աֆղանստանում խաղալով զինվորականի դերը։ Ֆիլմի պրեմիերան կայացել է Վենետիկի կինոփառատոնում։

2016 թվականին Թիմուր Բեքմամբեթովի «Բեն-Գուր» վերաթողարկումում () խաղացել է Պիղատոս Պոնտացու դերը, որտեղ գլխավոր դերակատարներն են Ջեք Հյուսթոնը և Մորգան Ֆրիմանը։

2017 թվականին Ռուպերտա Սանդերսի «Խեցեպատ ուրվականը» ֆիլմում կրկին նկարահանվել է Սքարլեթ Յոհանսոնի հետ՝ խաղալով օպերաշխատող Բաթոյի դերը։

2018 թվականին նկարահանվել է ռազմական «Օվերլորդ» սարսափ ֆիլմում՝ խաղալով Վաֆների դերը։

Թատրոն 
 2008՝ «Մարդիկ և Կարդամոնի ավազակներ» / «Folk og Røvere i Kardemomme» - «Bellevue Teatret»
 2008՝ «Միջուկ» / «Core» - «Det Lille Gasværk»

Եվրատեսիլ 
2014 թվականի մայիսի 10-ին Կոպենհագենում՝ Եվրատեսիլ 2014 երգի մրցույթի ժամանակ, Լիզ Ռեննեի և Նիկոլայ Կոպելլեի հետ եղել է հաղորդավար։ Որոշ քննադատներ բացասաբար են մեկնաբանել հեռուստատեսային շոուի ընթացքում ներկաների կողմից արված անհասկանալի կատակները։

Անձնական կյանք 
Ասբեկի կինը 2008 թվականից ի վեր դրամատուրգ Աննա Բրոն է։ Նա դերասաններ Հանս Հենրիկ Քլեմենսի և Վիգգի Բրոյի դուստրն է, դերասանների՝ բազմազավակ ընտանիքից է։ Ամուսնությունից ունի դուստր՝ Ագնեսը (ծնվ. 2012 թվականի դեկտեմբերի 31-ին)։

Պիլու մականունը գալիս է ֆրանսիական ծագմամբ մորից, և այն «Pip» բառի ֆրանսերեն տարբերակն է։ Մականվան նշանակությունն այն է, որ Ասբեկը կրտսեր որդին էր, իսկ «petit»-ը ֆրանսերենից թարգմանաբար նշանակում է փոքր, և այդպես՝ «Փոքր Ֆիլիպ»։ Պիլուն «»-ի դանիական հապավումն է։

Ասբեկի կնքահայրը հանգուցյալ արվեստագետ Կուրթ Թրամպեդախն է։

Մրցանակներ 
2010՝ Դանիական կինոակադեմիա՝ «Ռոբերտ» մրցանակ՝ տղամարդու լավագույն դերի համար («Կալանավոր R»)
 2010՝ Կինոքննադատների դանիական ընկերակցության «Բոդիլ» մրցանակ՝ տղամարդու լավագույն դերի համար («Կալանավոր R»)
 2011՝ Բեռլինի կինոփառատոն՝ «Ընկնող աստղ» մրցանակ
 2012՝ Բրոնզե մեդալ Օվե

Կինո և հեռուստատեսություն

Ծանոթագրություններ 

Դանիացի կինոդերասաններ
Եվրատեսիլ 2014 երգի մրցույթ
Հեռուստատեսային դերասաններ
21-րդ դարի դերասաններ
Հնչյունավորողներ
Դանիացի դերասաններ